Հ.Գ. «Արարատ» հեռուստաընկերությունը հնչեցրեց գլխավոր հարցը` «Ո՞վ կլինի վարչապետ 2018-ին», համաձայնե՞լ է ինքը փոխվարչապետ դառնալ, և, իհարկե, պատասխան չստացավ: Պարզվեց` ՀՀԿ-ն դեռ չի քննարկել 2018-ին վարչապետի թեկնածուի առաջադրման հարցը: «Այսօրվա մեր իրավիճակում ՀՀԿ-ն առաջադրելու է վարչապետի թեկնածու մեր կոալիցիոն գործընկերոջ հետ: Մենք նման քննարկում չենք ունեցել, այդ իսկ պատճառով որևէ պայմանավորվածության մասին խոսելն ուղղակի ապարդյուն է»,- ասաց Կարեն Կարապետյանը հմայիչ ժպիտով։ Սերժ Սարգսյանի անփոխարինելիության կուսակիցների պնդումները նա չմեկնաբանեց: «Ես այդ պնդումների հետ՝ անվտանգության երաշխավոր, Սերժ Սարգսյանի կառավարման փորձի, լիարժեք համաձայն եմ, մնացած մասնավոր կարծիքների վերաբերյալ հարցրեք իրենցից»: Վարչապետն ասաց, որ ինքն ուզում է ծառայել երկրին, «Մենք հաստատ կարող ենք լավ երկիր ունենալ: Թե ինչպիսի որոշում կկայացնի ՀՀԿ-ն, շատ պարզ ձևակերպված է` մենք նոր Սահմանադրություն ունենք, նոր կարգավիճակի ենք անցնում»: